ตอนแรกมันจะเจ็บเหมือนเข็มใหญ่ไปแทงลง ขยับตัวไม่ได้เลยคะ เป็นแรกๆไม่บ่อย ตอนนี้อาทิตย์ล้ะ3-4ครั้ง เจ็บมากขยับตัวก็ไม่ได้ ต้องบีบจับแบบนั้นจนกว่าจะหายเอง อยากรู้มันเป็นอะไรคะ อันตรายไหม ต้องไปหาไหมคะ
สวัสดีค่ะ งาน,หากอาการเจ็บที่เป็นอยู่ คือเจ็บผนังทรวงอก ไม่ได้หมายถึงการเจ็บเต้านม สาเหตุก็มักเกิดจาก1. การบาดเจ็บที่กล้ามเนื้อบริเวณหน้าอก จากการออกกำลังกายหรือเล่นกีฬาที่ใช้กล่ามเนื้อหน้าอกมากไป เช่น ยกเวท วิดพื้น หรือจากการใช้งานหนัก เช่น ยกของหนัก หรือเกิดจากอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้น อาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว ยกของหนัก การหายใจเข้าออกลึกๆ การไอ หรือจาม มักมีจุดที่กดเจ็บชัดเจน2. กระดูกอ่อนซี่โครงอักเสบ อาการจะคล้ายกับการบาดเจ็บกล้ามเนื้อหน้าอก แต่มักจะปวดหลายตำแหน่งในข้างเดียว อาการปวดจะมากขึ้นเมื่อมีการเคลื่อนไหวของหน้าอกเช่นกัน สาเหตุก็จะคล้ายกับการบาดเจ็บที่กล้ามเนื้อบริเวณหน้าอก3. สาเหตุที่พบได้ไม่บ่อย เช่น มีน้ำในช่องเยื่อหุ้มปอด ช่องเยื่อหุ้มปอดมีอากาศ เยื่อหุ้มปอดอักเสบ เป็นต้น ซึ่งมักจะต้องมีอาการอื่นๆ ร่วมด้วย เช่น ไอ เหนื่อย หายใจเร็ว หายใจลำบาก มีไข้ เป็นต้นดังนั้น หากไม่ได้มีอาการอื่นๆ อีก ก็น่าจะเกิดจากกล้ามเนื้อหรือกระดูกอ่อนซี่โครงอักเสบ ซึ่งในเบื้องต้น ควรงดการใช้งานกล้ามเนื้อของทรวงอก เช่น การยกของหนัก เข็นของหนัก งดการออกกำลังกายที่ใช้กล้ามเนื้อหน้าอก หรือกระเทือนถึงกล้ามเนื้อหน้าอก อาจลองใช้วิธีการประคบร้อนตรงจุดที่เจ็บ หากปวดมาก อาจใช้ยาทาน เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac) ไพรอกซิแคม (piroxicam) เป็นต้นแต่หากเป็นอาการเจ็บที่เต้านม อาจเกิดจากการอักเสบของเนื้อเยื่อในเต้านม มีซีสต์ในเต้านมแล้วเกิดการอักเสบขึ้น หรือเป็นผลจากการใช้ยาฮอร์โมนต่างๆ หรือกำลังตั้งครรภ์ เป็นต้นดังนั้น หากรู้สึกเจ็บที่เต้านมหรือเต้านมมีอาการผิดปกติอื่นๆ ร่วมด้วย เช่น บวมแดง คลำได้ก้อน เป็นต้น ก็ควรไปพบแทพย์เพื่อตรวจค่ะ หรือหากเป็นอาการเจ็บที่ผนังทรวงอก แต่ได้ปฏิบัติตัวดังข้างต้นแล้วไม่ดีขึ้น หรือมีอาการอื่นๆ ร่วม เช่น ไอ เหนื่อย หายใจเร็ว หายใจลำบาก มีไข้ ก็ควรไปพบแพทย์เพื่อตรวจเช่นกันค่ะ